ከሳውዲ አረቢያ ዜጎችን ወደ ሀገራቸው የመመለሱ ስራ በተሳካ ሁኔታ እየተካሄደ መሆኑ ተገለፀ
– በሳውዲ አረቢያ የመኖሪያና የመስሪያ ፈቃድ ባለመያዛቸው ዜጎችን ወደ ሀገራቸው የመመለሱ ስራ በተሳካ ሁኔታ እየተካሄደ መሆኑን የውጭ ጉዳይ ሚኒስቴር አስታወቀ።የሚኒስቴሩ ቃል አቀባይ አምባሳደር ዲና ሙፍቲ ዛሬ በወቅታዊ ጉዳዮች ላይ በሰጡት መግለጫ ጥቅምት 25 ቀን 2006 ዓ.ም ጀምሮ ኢትዮጵያውያኑን የመመለሱ ስራ ከተጀመረ ጀምሮ እስከ አሁን ከ136 ሺ በላይ ዜጎች ወደ ሀገራቸው መመለስ ተችሏል።  የመጡ ዜጎችንም የማደራጀትና መስራት የሚፈልጉትን በተለያዩ ዘርፎች በአነስተኛና ጥቃቅን ተቋማት በማደራጀት የራሳቸውን ስራ ፈጥረው እንዲሰሩ ለማድረግ የተለያየ ጥረት እየተደረገ መሆኑን አምባሳደር ዲና ተናግረዋል።ኢትዮጵያውያኑን ወደ ሀገራቸው የመመለሱ ስራ ወደፊትም ተጠናክሮ እንደሚቀጥል የገለፁት አምባሳደር ዲና፤  ይህም አሁን ካለው ቁጥር ሊጨምር ይችላል ሲሉ ገልፀዋል።ሌላው በመግለጫው ላይ የተገለፀው፤ በቅርቡ ኢትዮጵያ፣ ሱዳንና ግብፅ በታላቁ የህዳሴው ግድብ ዙሪያ በካርቱም ያደረጉት ውይይት ውጤታማ እንደነበር ተናግረዋል።የተካሄደው ውይይት ገንቢ እንደነበር ገልፀው፤ ቀጣይ ውይይቱም በተያዘው ወር መጨረሻ ላይ እንደሚካሄድ የጠቆሙት አምባሳደር ዲና በውይይቱም ባለፈው ውይይት መግባባት ላይ ያልተደረሱ ጉዳዮች ላይ መግባባት ላይ ይደረሳል ተብሎ ይጠበቃል ብለዋል።የመኖሪያና  መስሪያ  ፈቃድ ባለመያዛቸው ከሳዑዲ አረቢያ የተመለሱት ኢትዮጵያን ቁጥር ከ136 ሺህ በላይ መሆኑን  የውጭ  ጉዳይ ሚኒስቴር አስታወቀ።ዛሬ በተለያዩ  ወቅታዊ ጉዳዮች ላይ  መግለጫ  የሰጡት የሚኒስቴሩ ቃል አቀባይ አምባሳደር ዲና ሙፍቲ እንዳሉት፥ ለተመላሾች እየተደረገላቸው  ያለው ድጋፍ አሁንም ተጠናክሮ ይቀጥላል።ሚኒስቴሩ ከዋና ዋና  የሳዑዲ ከተሞች ርቀው የሚገኙ በአገሪቱ መቆየት  የማይችሉ  ዜጎችን  ወደ አገር  ቤት ለመመለስ ጥረቱ መቀጠሉም ተመልክቷል። አምባሳደር ዲና  ታላቁን  የኢትዮጵያ  ህዳሴ ግድብ አስመልክቶ ከግብፅና ሱዳን ጋር  እየተደረገ ስላለውም ውይይት ሲያስረዱ፥ ሱዳን የግድቡን ግንባታ ተጠናክሮ እንዲቀጥል የምትፈልገው ለራሷ የሚኖረውን ጥቅም በመረዳቷ ነው ብለዋል። ሰሞኑን በኢትዮጵያ  የሱዳን አምባሳደር አብዱል ራሃማንሰር አልካቲም አገራቸው ለግድቡ ድጋፏን የምትሰጠው ለራሷ ጥቅም ብላ  መሆኑን ነበር  የተናገሩት። ከዚህ  ድጋፏ ጀርባም  ምንም ዓይነት የፖለቲካ ግብ አለመቀመጡንም አረጋግጠዋል። ሱዳን  ግድቡ ይጠቅመኛል  ብላ  እስካመነችም ድረስ  ድጋፏን ትገፋበታለች ማለታቸውም  ይታወሳል። 